Document ID: /roh_data/filtered/fineweb-2-filterrobots_roh.jsonl.gz/52463

Tar il trair schibettas l'emprima dumengia da curaisma schlavazzan mats e giuvens rudellas da lain ardentas d'ina collina giu en la val. Sin il far notg sa rendan t.a. ils giuvenils da Vaz Sut sur il vitg a las differentas plazzas da trair schibettas. Els portan cun sai ina fuschella, ina lunga pertga da coller e rudellas da lain da fau ch'èn vegnidas fatgas suenter Bumaun, setgentadas e liadas vi d'ina corda. Arrivads sin las plazzas, mettan ils tiradurs ina rudella a la giada sin la pertga da coller, la tegnan en il fieu fin che la rudella arda e la schlavazzan lura cun schlantsch da la rampa da lain giu en la val. [Tenor Tradiziuns vivas].
(Foto: Damien-3 / CC BY-SA 3.0)